Arcus
Store norske leksikon,Økonomi og næringsliv,Næringsliv,Bedrifter og personer,Bedrifter i norsk næringslivshistorie
Arcus var en norsk importør, produsent, eksportør og distributør av vin og brennevin. Selskapet ble etablert i 1996 da Vinmonopolet ble delt i en monopoldel og en konkurransedel i forbindelse med Norges tilslutning til EØS-avtalen.
I september 2021 ble Arcus fusjonert inn i det finske selskapet Altia, og sammen dannet de selskapet Anora Group Plc. Aksjonærene i Arcus kjøpte i utgangspunktet aksjer i virksomheten til Altia og Arcus ble derfor nedlagt som eget selskap. Det nye selskapet Anora har hovedkontor i Helsinki i Finland. Historikk Arcus ble i 1996 skilt ut fra Vinmonopolet som et eget foretak, men var fremdeles heleid og kontrollert av staten. I 2001 ble 2/3 av aksjene solgt til holdingsselskapet Sucra, som i 2003 også overtok de resterende aksjene. Selskapet Sucra besto av tyske Berentzen-Gruppe, som var største eier, men også flere andre aktører innen vindistribusjon og næringsmiddelproduksjon. Disse var blant annet Norske Potetindustrier, Tine Norske Meierier og Norsk Kjøttsamvirke.Arcus ASA var notert på Oslo Børs fra 1. desember 2016 til 2021. Selskapets største aksjonær ved tidspunktet for fusjonen var investeringsselskapet Canica AS, som eies og kontrolleres av investor Stein Erik Hagen og hans familie. Investor og skipsreder John Fredriksen var også en betydelig aksjonær i Arcus, gjennom investeringsselskapet Geveran Trading.I september 2020 ble det kjent at Arcus ville fusjonere med det finske selskapet Altia. Fusjonen ble godkjent av generalforsamlingen i november 2020, og fusjonen ble gjennomført og ferdigstilt i september 2021. Det nye selskapet fikk navnet Anora, og har hovedkontor i Helsinki i Finland. Les mer i Store norske leksikon Vinmonopolet brennevin import eksport Eksterne lenker Fusjonen mellom Arcus og Altia